ORDE do 23 de outubro de 2009 pola que se autorizan os ciclos formativos que se relacionan  para persoas adultas, modalidade presencial, en quenda de tarde-noite, no Centro de Estudios Marcote, do concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/11/2009

Examinado o expediente iniciado polo Centro de Estudios Marcote, do concello de Vigo (Pontevedra), no que solicita autorización para impartir o ciclo formativo de grao medio de Laboratorio de imaxe, e os ciclos formativos de grao superior de Imaxe, realización de audiovisuais e espectáculos e o de Son, para persoas adultas, na modalidade presencial, en quenda de tarde-noite.
Tendo en conta que o expediente foi tramitado polo departamento territorial da Consellería de Educación e Ordenación Universitaria de Pontevedra, quen o remite cos informes correspondentes.
Vistos a Lei orgánica 2/2006, do 3 de maio, de educación; o Real decreto 1538/2006, do 15 de decembro, polo que se establece a ordenación xeral da formación profesional do sistema educativo; o Decreto 88/1999, do 11 de marzo, polo que se regula a ordenación xeral das ensinanzas de educación de persoas adultas e os requisitos mínimos dos centros; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que o desenvolve.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar o ciclo formativo de grao medio de Laboratorio de imaxe e os ciclos formativos de grao superior de Imaxe, realización de audiovisuais e espectáculos e o de Son, para persoas adultas, na modalidade presencial, en quenda de tarde-noite, no Centro de Estudios Marcote, do concello de Vigo, quedando a composición resultante segundo se especifica no anexo.
Segundo.-Este centro queda obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 23 de outubro de 2009.
Jesús Vázquez Abad
Conselleiro de Educación e Ordenación
Universitaria
ANEXO
Provincia: Pontevedra.
Localidade: Vigo.
Concello: Vigo.
Enderezo: avda. da Ponte, 82.
Código do centro: 36019116.
Denominación: Centro de Estudios Marcote.
Titular: Centro de Estudios Marcote, S.L.
Composición resultante:
Bacharelato: 4 unidades, das modalidades de Ciencias e tecnoloxía e a de Artes.
Formación profesional:
Familia profesional: Administración.
1 ciclo formativo de grao superior de Administración e finanzas (2 unidades para 20 alumnos/unidade).
Familia profesional: Comunicación, imaxe e son.
1 ciclo formativo de grao medio de Laboratorio de imaxe (1 unidade para 30 alumnos).
1 ciclo formativo de grao superior de Imaxe (2 unidades para 30 alumnos/unidade).
1 ciclo formativo de grao superior de Produción de audiovisuais, radio e espectáculos (2 unidades para 30 alumnos/unidade).
1 ciclo formativo de grao superior de Realización de audiovisuais e espectáculos (2 unidades para 30 alumnos/unidade).
1 ciclo formativo de grao superior de Son (2 unidades para 30 alumnos/unidade).
Familia profesional: Imaxe persoal.
1 ciclo formativo de grao medio de Caracterización (2 unidades para 20 alumnos/unidade).
Familia profesional: Informática.
1 ciclo formativo de grao superior de Administración de sistemas informáticos (2 unidades para 20 alumnos/unidade).
Familia profesional: Sanidade.
1 ciclo formativo de grao superior de Dietética (2 unidades para 30 alumnos/unidade).
Ensinanzas para persoas adultas, modalidade presencial, en quenda de tarde-noite:
1 ciclo formativo de grao medio de Laboratorio de imaxe (1 unidade para 30 alumnos).
1 ciclo formativo de grao superior de Imaxe (2 unidades para 30 alumnos/unidade).
1 ciclo formativo de grao superior de Realización de audiovisuais e espectáculos (2 unidades para 30 alumnos/unidade).
1 ciclo formativo de grao superior de Son (2 unidades para 30 alumnos/unidade).